കേരള സംഗീത നാടക അക്കാദമി പുരസ്കാരങ്ങള്: സാംസ്കാരിക വകുപ്പ് മന്ത്രി ചൊവ്വാഴ്ച്ച വിതരണം ചെയ്യും തിരുവനന്തപുരം: കേരള സംഗീത നാടക അക്കാദമിയുടെ പരിധിയില്പ്പെടുന്ന കലാ മേഖലകളില് അതുല്യസംഭാവന നല്കിയ കലാകാരന്മാര്ക്കുള്ള 2020 ലെ ഫെലോഷിപ്പ്, അവാര്ഡ്, ഗുരുപൂജ പുരസ്കാരങ്ങള് ഓഗസ്റ്റ് 31 ന് വിതരണം ചെയ്യും. സാംസ്കാരിക വകുപ്പ് മന്ത്രി സജി ചെറിയാനാണ് അവാര്ഡ് വിതരണം ചെയ്യുന്നത്. ഉച്ചയ്ക്ക് രണ്ട് മണി മുതല് മൂന്നര വരെ തൃശ്ശൂരിലെ കേരള സംഗീത നാടക അക്കാദമി കെ ടി മുഹമ്മദ് സ്മാരക തിയേറ്ററില് മൂന്ന് സെഷനുകളിലായിട്ടാണ് പുരസ്കാര വിതരണം സംഘടിപ്പിക്കുക. പൂര്ണ്ണമായും കോവിഡ് ചട്ടങ്ങള് പാലിച്ചായിരിക്കും പരിപാടി. ഉച്ചയ്ക്ക് രണ്ട് മണിയ്ക്ക് സാംസ്കാരിക വകുപ്പ് മന്ത്രി സജി ചെറിയാന് ഫെലോഷിപ്പുകള് വിതരണം ചെയ്യും. ചടങ്ങില് പി ബാലചന്ദ്രന് എംഎല്എ അധ്യക്ഷത വഹിക്കും. അക്കാദമി ചെയര്പേഴ്സണ് കെ.പി.എ.സി ലളിത ആമുഖ പ്രഭാഷണം നടത്തും. അക്കാദമി വൈസ് ചെയര്മാന് സേവ്യര് പുല്പ്പാട്ട് ഫെലോഷിപ്പ് നേടിയ മൂന്ന് കലാകരന്മാരെ പരിചയപ്പെടുത്തും. കേരള സാഹിത്യ അക്കാദമി പ്രസിഡന്റ് വൈശാഖന്, സെക്രട്ടറി ഡോ.കെ.പി.മോഹനന്, കേരള ലളിതകലാ അക്കാദമി സെക്രട്ടറി പി.വി ബാലന് എന്നിവര് സംസാരിക്കും. കേരള സംഗീത നാടക അക്കാദമി സെക്രട്ടറി ഡോ പ്രഭാകരന് പഴശ്ശി സ്വാഗതം ആശംസിക്കും. അക്കാദമി നിര്വ്വാഹക സമിതി അംഗം അഡ്വ.വി.ഡി.പ്രേമപ്രസാദ് കൃതജ്ഞത രേഖപ്പെടുത്തും. Tags latest news Kerala news saji cheriyan Kerala Sangeetha Nataka Academy Awards shortlink